**INFORMACIÓN E COMPROMISO DE**

**CONFIDENCIALIDADE E DEBER DE SEGREDO PARA PERSOAS USUARIAS**

**Protección de datos**

|  |  |
| --- | --- |
| Servizo, unidade ou estrutura da Universidade de Vigo que recolle o compromiso de confidencialidade |  |

|  |  |
| --- | --- |
| Titor Académico responsable |  |
| Centro ao que pertence o estudante |  |

**Datos da persoa USURIA :**

|  |  |
| --- | --- |
| Nome e apelidos: |  |
| DNI |  |

1. A PERSOA USUARIA é a persoa física que mantén unha relación coa Universidade de Vigo e debido a mesma presta servizos, realiza prácticas ou outro tipo de actividades nas súas dependencias ou servizos ou nas dependencias doutras entidades, institucións ou empresas distintas ás da Universidade en virtude dunha relación laboral, do desenvolvemento dun acordo, convenio, convocatoria ou disposición legal, en calidade de empregado público, bolseiro, persoa contratada con cargo a proxectos de investigación ou docencia, estudante para a realización de prácticas, persoal investigador ou outro tipo de persoal contratado pola Universidade de Vigo.
2. A PERSOA USUARIA pode ter acceso a recursos que conteñen información relativa a datos de carácter persoal de persoas físicas así como información relativa ao propio servizo, unidade ou estrutura a que é destinado/a na Universidade ou entidade, institución ou empresa.
3. A PERSOA USUARIA está suxeita as condicións e requisitos establecidos pola normativa para o cumprimento do deber de confidencialidade, e en especial conforme á Lei orgánica 3/2018, de 5 de decembro, de protección de datos persoais e garantía dos dereitos dixitais:

*“1. Os responsables e encargados do tratamento de datos así como todas as persoas que interveñan en calquera fase deste estarán suxeitas ao deber de confidencialidade ao que se refire o artigo 5.1.f) do Regulamento (UE) 2016/679.*

*2. A obriga xeral sinalada no apartado anterior será complementaria dos deberes de segredo profesional de conformidade coa súa normativa aplicable.*

*3. As obrigas establecidas nos apartados anteriores manteranse aínda cando finalizara a relación do obrigado co responsable ou encargado do tratamento”*

1. A tales efectos, a PERSOA USUARIA comprométese a respectar o presente COMPROMISO DE CONFIDENCIALIDADE E DEBER DE SEGREDO, o cal expresamente acepta mediante a subscrición deste documento, composto polas seguintes:

**OBRIGAS:**

**PRIMEIRA.-** Cumprir as normas e políticas determinadas pola Universidade de Vigo que afectan ao desenvolvemento das súas funcións ou actividades, así como a todas aquelas medidas de seguridade, técnicas e organizativas, que a Universidade de Vigo estableza para garantir a confidencialidade e o deber de segredo de toda a información que teña consideración de “información confidencial”.

Aos efectos anteditos a Universidade de Vigo pon en coñecemento da PERSOA USUARIA que por “**información confidencial**” entenderase toda información numérica, alfabética, gráfica, fotográfica, acústica ou de calquera outro tipo, susceptible de recollida, rexistro, tratamento ou transmisión concernente a unha persoa física identificada ou identificable que permita determinar directa ou indirectamente a identidade física, fisiolóxica, psíquica, económica, cultural ou social da persoa física afectada, así como toda aquela información propia da entidade, institución ou empresa á que teñan acceso para o desenvolvemento das súas funcións.

**SEGUNDA.-** Acceder á información confidencial do/s Servizo/s, Unidade/s ou Estrutura/s da Universidade de Vigo ou da entidade, institución ou empresa que colabora coa Universidade de Vigo, contida tanto nos sistemas informáticos como en calquera outro soporte, en papel, electrónico ou telemático, soamente se tal acceso fora necesario para a realización das súas actividades.

**TERCEIRA.-** A PERSOA USUARIA comprométese a manter no máis estrito segredo profesional toda a información confidencial que poida chegar ao seu coñecemento como consecuencia do desemprego das súas funcións ou actividades asignadas, comprométese a non divulgala, publicala, cedela, revelala nin de outra forma, directa ou indirecta, poñela a disposición de terceiros, nin total nin parcialmente, e a cumprir esta obriga incluso cos seus propios familiares ou outras persoas que non estean autorizadas a acceder á citada información, calquera que sexa o soporte no que se atope esta.

**CUARTA.-** A duración das obrigas contidas neste compromiso é de carácter indefinido e manterase en vigor con posterioridade á finalización por calquera causa da relación entre a PERSOA USUARIA e a Universidade de Vigo polo que a PERSOA USUARIA garante que, tralo remate da relación, gardará o mesmo segredo profesional respecto da información confidencial e dos datos de carácter persoal que tivera acceso durante o desemprego das súas funcións ou actividades.

O incumprimento destas obrigas supón a transgresión da boa fe e como consecuencia a posibilidade de ser sancionado ou sancionada administrativamente, podendo chegar a incorrer nun ilícito penal.

A PERSOA USUARIA declara ter lido e comprendido na súa totalidade o contido do presente compromiso, e acepta o seu cumprimento.

Conforme, asino en , de de 20

*(sinatura)*

**Información básica sobre a protección dos seus datos**

Responsable: Universidade de Vigo

Finalidade: informar a obriga legal de confidencialidade e deber de segredo as persoas que presten servizos, realicen prácticas ou outro tipo de actividades á Universidade de Vigo en virtude dun acordo, convenio, convocatoria ou disposición normativa, así como a outras entidades, empresas ou institucións coas que a Universidade de Vigo ten un acordo ou convenio de colaboración.

Lexitimación: Lei orgánica 3/2018, de 5 de decembro, de protección de datos persoais e garantía dos dereitos dixitais e segundo o tipo de persoa usuaria, Real decreto lexislativo 5/2015, de 30 de outubro, polo que se aproba o texto refundido da Lei do Estatuto básico do empregado público, Lei 2/2015, de 29 de abril, do emprego público de Galicia, Real Decreto Lexislativo 2/2015, de 23 de outubro, polo que se aproba o texto refundido da Lei do Estatuto dos Traballadores e Real Decreto 592/2014, de 11 de xullo polo que se regulan as prácticas académicas externas dos estudantes universitarios.

Cesións: non se prevén cesións destes datos a terceiros nin transferencias internacionais

Dereitos: as persoas interesadas poderán exercitar os seguintes dereitos: Acceso, rectificación, supresión, limitación do tratamento, oposición e, no seu caso, portabilidade dos datos.

Procedencia da información: da propia persoa interesada ou a súa representación legal

**Información adicional**: <https://www.uvigo.gal/proteccion-datos>